નવી દિલ્હી: સુપ્રીમ કોર્ટ સુધી પહોંચેલી કહેવાતી સહારા ડાયરીનો મુદ્દો ગરમાઈ રહ્યો છે. આ ડાયરીમાં ૧૧ પાનાં એવાં છે, જેમાં રકમની લેણદેણનો ઉલ્લેખ છે. આ ૧૧ પાનાંમાં મોટા પાયે નાણાં લેનારા ૧૦૦થી વધુ રાજકારણીઓનાં નામ છે. આ ડાયરીમાં જે નેતાઓનો ઉલ્લેખ છે તેમાં ભાજપ, કોંગ્રેસ, જદ (યુ), રાજદ, સપા, એનસીપી, જેએમએમ, જેવીએમ, ટીએમસી, બીજેડી, બીકેયુ, શિવસેના અને એલજેપી સહિત ૧૮ રાજકીય પક્ષોનો સમાવેશ થાય છે. આ ડાયરીમાં રાજકીય નેતાઓનાં નામવાળાં પ્રિન્ટેડ પાનાંની બે યાદી છે, જેમાં કુલ ૫૪ નામનો ઉલ્લેખ કરાયો છે. આ ઉપરાંત બે પાનાં હાથે લખેલા છે અને એક અન્ય પ્રિન્ટેડ પાનું છે, જેમાં જૂનાં નામ જ લખવામાં આવ્યાં છે. આ ઉપરાંત બે વધુ પ્રિન્ટેડ પાનાં છે, જેમાં ચૂંટણી લડનારા ૬૨ ઉમેદવારોની યાદી છે.